钦定古今图书集成/方舆汇编/职方典/第1457卷 > 《通志出而其说始定通志》盖从
## 钦定古今图书集成/方舆汇编/职方典/第1457卷 > 《通志出而其说始定通志》盖从

《皇清历度》推之，说与唐一行略同，但自唐至今岁差。

变易，又微有异耳。今考《通志》之言曰：“分野之定，起于井、鬼。” 唐一行以山河两戒论星野，谓南河、北河分夹东井，为天之阙门，主关梁，所以界天之南北也。故北河曰北戒，为北戍衡星；南河曰南戒，为南戍权星。两戒之间，七曜之中道出焉。春分昏中，两河当于午位。就此时之中星观之，井在赤道之北，黄道经其内，恰“值嵩高之上。” 以是知天之高者惟北辰，而井与北极最近；地之高者惟昆仑，而秦、蜀滇与昆仑为近，故定分野。

者，必以此为准矣。又《天汉经井》，自井而向西北，参、觜次之，毕、昴次之，娄、胃、奎、壁、室又次之。此由西北而渐下之大略也。自井而向东南，南河次之，舆鬼、弧、矢次之，柳星、张、翼、轸又次之，此由东南而渐下之大略也。故天官家以黄河内外水之归东海者为北河，以长江为内外水之归南海者为南河，因水势南北分合为星野南北所主，此又自天汉而断之也。夫南河、北河两星列于井之南北，于此求之，秦在西北，则黄道所经之井，即秦分野。蜀在秦西南，则近参之井，即蜀分野。滇又在蜀之南，则近鬼之井，即滇分野。是滇在井、鬼之间明矣。且天狼弧矢在井鬼之南，主南彝、艮缅诸司之地。占南彝者必于狼，则志滇分野者亦必于井鬼，此又象之彰彰可据者也。其考辨极明，证据极确，固已悉破旧说，但《通志》乃合滇之通省而言也。今止就云南十一属言之，其分野虽与各府县同在井、鬼之间，而云南一府地属迤东，而又近于迤西，则其为井末、鬼初，南河下流狼星之间无疑矣。

云南境，于野属梁，于五星属太白，于北斗属第二星，于十二宫属鹑火巨蟹，于时属未申之间，于四时属夏秋之交，于卦属“坤。” 滇土不燥不寒，榖木易植，五金咸产。以其得土中气，万物致养，能泄火而生金故也。观天察地，原无二理。益可知云南分野，其为井、鬼之间无疑矣。